**Budapest Főváros VII. Kerület Erzsébetváros Önkormányzat Képviselő-testületének .../.... (...) önkormányzati rendelete**

**Erzsébetváros közterületein a járművel várakozás rendjéről, a várakozási hozzájárulásokról és kiadásának eljárási szabályairól szóló 59/2013. (XI.4.) önkormányzati rendelet módosításáról**

Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (1) bekezdés a) pontjában és (2) bekezdésében foglalt feladatkörében, Magyarország helyi önkormányzatairól szóló 2011. évi CLXXXIX. törvény 23. § (5) bekezdés 3. pontja, továbbá a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) Főv. Kgy. rendelet (továbbiakban: FŐR) alapján Erzsébetváros közterületein a járművel várakozás rendjéről, a várakozási hozzájárulásokról és kiadásának eljárási szabályairól szóló 59/2013. (XI.4.) önkormányzati rendeletet a következők szerint módosítja:

**1. §**

Az Erzsébetváros közterületein a járművel várakozás rendjéről, a várakozási hozzájárulásokról és kiadásának eljárási szabályairól szóló 59/2013. (XI.4.) önkormányzati rendelet (a továbbiakban: Rendelet) 4. és 5.§-a helyébe a következő rendelkezések lépnek:

„4.§

1. A lakossági várakozási hozzájárulás éves díja a FÖR 10 §. (5) bekezdésében meghatározott díj. A várakozási hozzájárulás kedvezményekkel csökkentett díja az (5) bekezdésben foglaltak kivételével:

a) lakcímenként az első gépjárműre harminchatezer forint és

b) lakcímenként a második gépjárműre

ba) hetvenkétezer forint, ha a kérelmezett gépjármű az EURO 4 környezetvédelmi kategóriának megfelel,

bb) a FŐR 10. § (5) bekezdésében meghatározott díj 70%-a, ha a kérelmezett gépjármű az EURO 3 környezetvédelmi kategóriának megfelel,

bc) a FŐR 10. § (5) bekezdésében meghatározott díj 100%-a, ha a kérelmezett gépjármű az EURO 3 környezetvédelmi kategóriának nem felel meg.

1. A hozzájárulás kedvezményekkel csökkentett éves díjából kizárólag az első, harminchatezer forintba kerülő engedélyből 50% kedvezményre jogosultak az alábbiak, akkor is ha egy háztartásban két igénylőre is igaz a feltételek egyike:

a) minden 65. életévét betöltött, vagy

b) öregségi nyugdíjban, vagy azzal azonos elbírálás alá eső ellátásban részesülő személy, vagy

c) özvegyi nyugdíjban, szülői nyugdíjban, baleseti hozzátartozói nyugdíjban részesülő személy.

1. Nagycsaládos kedvezményre jogosult – azaz az első, harminchatezer forintba kerülő engedélyből 50% kedvezményre jogosult - az a háztartás, amelyben a családok támogatásról szóló 1998. évi LXXXIV. törvény szerinti olyan jogosult él, aki három vagy több gyermek után részesül családi pótlékban. Amennyiben egy nagycsaládos kedvezményre jogosult háztartásban két járműre igényelnek várakozási hozzájárulást, úgy mindkét díjból 50% kedvezményre jogosultak az igénylők.
2. A hozzájárulás éves díjából 100% kedvezményre jogosultak a mozgásában korlátozott parkolási igazolványával rendelkező személyek.
3. A lakossági várakozási hozzájárulás éves várakozási díja fizetendő, ha a gépjárművet, amelyre a lakossági várakozási hozzájárulást igénylik, a lakos a  
   munkáltatójától kizárólagos használatba kapta.
4. A gazdálkodói várakozási hozzájárulás éves kedvezményének mértéke 50 % a FÖR 6. § c) pontjának figyelembevételével.
5. Az egészségügyi várakozási hozzájárulás éves kedvezményének mértéke 100 %.
6. Az intézményi várakozási hozzájárulás éves díja:

a) intézményenként 10 darab járműig negyvennyolcezer forint

b) minden további jármű esetében százötvenezer forint.

1. A lakossági várakozási hozzájárulás összege az engedély kiadásakor egy összegben vagy kérelemre 4 (négy) részletben is teljesíthető. Az első részlet a várakozási díj tárgyév március 31. napjáig számított időarányos része. A hozzájárulás kiadásának feltétele ezen összeg megfizetése.
2. Év közben június 30-ig kiváltott várakozási hozzájárulás esetén éves várakozási díjat kell fizetni, míg év közben július 1. napján vagy azt követően kiváltott várakozási hozzájárulások esetén az éves várakozási díj összegének felét kell megfizetni. Az érvényességi idő lejárta előtt június 30-ig visszaadott hozzájárulások esetén az éves várakozási díj fele összegét Erzsébetváros Önkormányzata visszafizeti.

5. §

1. Lakossági várakozási hozzájárulás adható – kérelemre –

a) munkáltatótól kizárólagos használatba kapott egy darab, a munkáltató által üzembentartott, vagy lízingelt, vagy tartósan bérelt személygépkocsira, vagy egy darab három- vagy négykerekű motorkerékpárra, vagy egy darab három- vagy négykerekű segédmotoros kerékpárra, vagy egy darab 3500 kilogramm megengedett legnagyobb össztömeget meg nem haladó tehergépkocsira, ha lakos részére a b) pontban megjelölt lakossági várakozási hozzájárulás nem került kiadásra,

b) annak a lakosnak, akinek állandó lakóhelye a várakozási övezet területén van, az általa megjelölt egy darab személygépkocsira, vagy egy darab három- vagy négykerekű motorkerékpárra, vagy egy darab három- vagy négykerekű segédmotoros kerékpárra, vagy egy darab 3500 kilogramm megengedett legnagyobb össztömeget meg nem haladó tehergépkocsira, amelynek a lakos az üzembentartója,

1. Intézményi várakozási hozzájárulás adható – kérelemre –

a) a Budapesti Rendőr-főkapitányság VII. Kerületi Rendőrkapitányság használatában lévő, megkülönböztető fény- és hangjelzéssel fel nem szerelt személygépkocsikra,

b) az Önkormányzat és Polgármesteri Hivatala, az Önkormányzat fenntartásában működő intézmény, az Önkormányzat 100%-os tulajdonában álló gazdasági társaság és vezetőik által meghatározott alkalmazottaik üzemeltetésében vagy használatában lévő személygépkocsikra,

c) a központi költségvetési szervek használatában lévő személygépkocsikra,

d) a Budapest Főváros VII. kerület közigazgatási területén közérdekű tevékenységet folytató (például: szociális, nevelési-oktatási, oktatási, egészségügyi, kulturális és sport, egyházi, egyéb rendvédelmi) intézmények, szervezetek és vezetőik által meghatározott alkalmazottaik, továbbá a kerület érdekében kiemelkedő tevékenységet kifejtő magánszemélyek üzemeltetésében vagy használatában lévő személygépkocsikra

1. Az (1) és (2) bekezdésben meghatározott várakozási hozzájárulás kiadásának feltétele a FÖR. 10. § (2) bekezdésében foglaltak teljesítése.
2. A gazdálkodói várakozási hozzájárulás kiadásának feltétele a FÖR 11. § (2) bekezdésében foglaltak teljesítése.
3. Az egészségügyi várakozási hozzájárulás kiadásának feltétele a FÖR 12. § (2) bekezdésében foglaltak teljesítése.”

**2. §**

A Rendelet 6/A. § (1) bekezdése a következő e) ponttal egészül ki:

*(A Dohány utca Nagy Diófa és Nyár utca közötti szakaszán, a Wesselényi utca Klauzál és Nyár utca közötti szakaszán, a Dob utca Holló és Kazinczy utca közötti szakaszán, illetve a Király utca Rumbach Sebestyén utca és Károly körút közötti szakaszán)*

„(e) közösségi autóbérleti várakozási hozzájárulással a FÖR 12/A. § alapján”

*(rendelkező gépjárművel lehet áthajtani vagy várakozni.)*

**3.§**

A Rendelet 8. § (1) bekezdése helyébe a következő rendelkezés lép:

„ (1) Jelen rendeletben meghatározott hozzájárulások, kiadásának költségtérítése 2.200 forint, melynek megfizetése alól a mozgásában korlátozott személy parkolási igazolványával rendelkező kérelmére mentesség adható. Ügyfélablakon keresztül intézett hozzájárulások esetében a költségtérítés 1.000 forint.”

**4. §**

A Rendelet a következő 8/B.§-sal egészül ki:

„8/B.§

1. A gépjármű természetes személy üzembentartója kérelmére a parkolás-üzemeltető vezetője legfeljebb 6 havi részletben történő pótdíj megfizetést engedélyezhet.
2. Amennyiben a gépjármű üzembetartója a részletfizetéssel késedelembe esik és az esedékes részletet felszólítás ellenére 15 napon belül sem fizeti meg, úgy a teljes tartozása egy összegben esedékessé válik.
3. Amennyiben a kiszabott pótdíj meg nem fizetett része nem haladja meg az 1.000,- Ft-ot, úgy a parkolás-üzemeltető a követelés behajtásának költségeire figyelemmel a várakozási díj és pótdíjtartozást törölheti a nyilvántartásból.
4. A polgármester különösen méltányolható, a kérelmező részéről felmerült rendkívüli élethelyzetre, gazdasági helyzetre tekintettel – a gépjármű üzembentartójának kérelmére, a parkolás-üzemeltető szakmai véleményének, javaslatának ismeretében, az adott ügy összes körülményeire tekintettel a kiszabott pótdíjat – évente legfeljebb egy alkalommal – elengedheti.
5. A méltányossági kérelemhez mellékelni kell a kérelemben megjelölt rendkívüli élethelyzet, gazdasági helyzet – hitelt érdemlő módon történő – igazolását tartalmazó dokumentumokat (okiratokat, iratokat).
6. A méltányosság gyakorlásának feltétele, hogy a kérelmező a kérelem benyújtásáig felmerült költséget a parkolás-üzemeltető részére megtéríti. A kérelmező indokolással ellátott kérelme alapján a polgármester dönt arról, hogy a kérelem benyújtásának időpontjáig felmerült költségek a kérelmezőt terhelik-e. A polgármester a méltányosság gyakorlásakor a pótdíj elengedésén kívül – amennyiben felmerülnek – a keletkezett költségek tekintetében is döntést hoz.”

**5.§**

A Rendelet 9. §-a a következő (3) bekezdéssel egészül ki:

„(3) A Képviselő-testület 2024. október 22-i ülésén a rendelet 4.§-át, 5.§-át, 6/A.§-át, 8.§ (1) bekezdését, valamint a 8/B.§-át érintő módosításokat első alkalommal a 2025. évre igényelt várakozási hozzájárulások esetében kell alkalmazni.”

**6.§**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

**Tóth János Niedermüller Péter**

**jegyző polgármester**

**Záradék**

A rendelet kihirdetése 2024. ………………….. napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu) honlap szerkesztője részére.

**Tóth János**

**jegyző**

**Általános indokolás**

Erzsébetváros közterületein a járművel várakozás rendjéről, a várakozási hozzájárulásokról és kiadásának eljárási szabályairól szóló 59/2013. (XI.4.) önkormányzati rendelet módosításával a FÖR rendelkezéseit kívánjuk kiegészíteni, pontosítani illetve módosítani a jelen rendelet korábbi pontjait.

**Részletes indokolás**

**1-2.§**

Díjak és kedvezmények tisztázása. Jogosultsági kategóriák tisztázása, kiemelten a (2) pont a FÖR rendelkezésein felül.

**3. §**

Online ügyintézés díjának a csökkentése, előtérbe helyezve a megoldást. Belső-Erzsébetváros áthajtási pontjainak jogosultsági körének bővítése, elősegítve a saját gépjármű tulajdonlás kiváltását.

**4. §**

Új szakaszként beépítésre kerülnek eddig még nem rendezett kérdések a pótdíj fizetésére, méltányosság gyakorlására vonatkozóan.

**5-6.§**

A rendeletmódosítás alkalmazásának idejét jelöli meg, illetőleg a módosító rendelet hatályba lépésének és hatályon kívül helyezésének időpontját tartalmazza.